**Redaksjonskomiteens innstilling – Nye innkomne forslag.**

**Lubna Jaffery:**

Rus og behandlingsreform

Arbeiderpartiet i Bergen vil at: - Rusavhengige skal møtes med helsefaglig tilbud og hjelp - ikke

straff - Brukerdoser av narkotiske stoffer skal avkriminaliseres – Politiet skal fremdeles kunne

konfiskere og destruere ulovlige rusmidler - Det fremdeles skal være straffbart å omsette

ulovlige rusmidler - Man ikke skal legalisere rusmidler.

Det forebyggende arbeidet samt tjeneste flere rusavhengige benytter seg av skal styrkes. Arbeiderpartiet i Bergen mener at en rusreform må inneholde flere komponenter enn bare avkriminalisering. Derfor vil vi:

* Lovfeste retten til brukerrom. I dag er det opp til kommunene å beslutte om det skal være brukerrom i en kommune. Det betyr at man i dag bare har et slikt tilbud i Bergen og Oslo. Dette er ikke en lik rett til helsehjelp, som skal omfatte alle i samfunnet også de rusavhengige.
* Et nasjonalt boligløft, for de som er rusavhengige, en god boligpolitikk må også gjelde denne gruppen.
* Utvikle dagtilbud som Mottak og oppfølgningssentrene i Bergen.
* LAR må utvikles videre, det er positivt at det åpnes for flere legemidler og legemiddelformer innenfor LAR, dette må styrkes ytterligere. I de store byene har man innført ordning med lavterskel LAR der pasienten kan oppsøketilbudet uten henvisning fra lege eller andre, dette tilbudet må styrkes og utvides.
* Avvikle ordningen hvor kommunene blir pålagt prøvetaking (rusmiddeltesting) ved rådgivende enhet for russaker.

Innstilling: Vedtas, oversendes til VAP.

**Per Rune Henriksen:**

Forslag til endringer i uttalelse R2:

152 • Arbeide for at flaskehalsinntektene over Statkrafts inntektsramme må tilfalle

153 sluttbrukeren

Forslag: linje 152-153 strykes

Begrunnelse**:** Statnetts flaskehalsinntekter brukes til å drifte og bygge ut nett, den rekordhøye flaskehalsinntekten vi har nå, går i dag tilbake til kundene ved at de regionale nettselskapene får støtte fra Statnett slik at de ikke behøver å øke nettleien pga høye priser på strømmen som går tapt i nettet.

Innstilling: Vedtas. Strykning.

160 • Bygge ut ny produksjon i underskuddsområder, særlig NO1, for å motvirke

161 flaskehalser mellom prisregioner i Norge.

Forslag: linje 160-161 strykes

Begrunnelse:Flaskehalser oppstår i nettet når det er svak forbindelse. Det er nettutbygging, ikke produksjonsutbygging som løser problemet med prisforskjeller mellom regionene.

Innstilling: Vedtas. Strykning.

162        • Undersøke mulighetene for om kraftprodusenter kan selge strøm direkte til kunder i

163        sin prisregion.

Forslag: linje 162-163 strykes

Innstilling: Avvises, står på opprinnelig innstilling.

Begrunnelse: Det er ingenting til hinder for dette i dag. Kraftselskapene selger i dag kraft både i og utenfor sitt prisområde, ofte organisert i egne fulleide strømsalgselskap.

165        • Prioritere kraftutbygging som utgjør mindre inngrep i naturen først.

Forslag: linje 165 strykes og erstattes med: Støtte utbygging av ny fornybar energi der en faktabasert avveiing mellom virkninger på natur og miljø på den ene siden og verdien av ny fornybar energi på den andre siden tilsier at samfunnet er tjent med utbygging.

Begrunnelse:Vi er ikke i den situasjon at vi kan velge mellom utbyggingsprosjekter. Hver konsesjonssøknad må vurderes for seg. Som politikere med et helhetssyn på samfunnsutvikling må vi gjøre avveiinger mellom motstridende interesser, dette gjelder også for ny fornybar energi.

Innstilling: Avvises, står på opprinnelig innstilling.

**Linn Katrin Pilskog:**

Forslag foreslått oversendt Landsmøtet:

Forslag:

Det innføres en søknadsordning for privat hjemmeundervisning. Hovedregelen skal være at barn går på skolen. Foreldre kan søke om hjemmeundervisning. Kommunen behandler søknaden, og i vurderingen skal alltid barnets beste legges til grunn.

Begrunnelse:

En god oppvekst danner grunnlaget for et godt liv. Arbeiderpartiet mener alle barn skal ha samme muligheter til å lykkes i livet, og ønsker en inkluderende skole der alle blir sett. Grunnskolen skal ha et bredt og allmenndannende faglig ståsted, som vektlegger faglige kunnskaper og ferdigheter, så vel som elevenes evne til kritisk refleksjon, sosiale ferdigheter og personlige utvikling. Elevene skal følges opp, få medvirke og få tydelige tilbakemeldinger gjennom hele skoleløpet. Arbeiderpartiet mener at barn får det beste utgangspunktet i livet ved å gå på skolen, og mener derfor at muligheten for privat hjemmeundervisning bør begrenses. Hovedregelen bør være at barn går på skolen, og foreldre bør ha gode grunner for å ta barn ut av skolen. Arbeiderpartiet mener at det bør innføres søknadsordning for privat hjemmeundervisning hvor man legger vekt på barns beste, faglig og pedagogisk utvikling og andre behov eleven har.

Innstilling: Vedtas, oversendes VAP.

**Helena Haldorsen:**

Reverset kuttet i Amathea

Amathea er en gratis helsetjeneste for alle som ønsker å snakke med noen om abort og graviditet – både før, under og etter. Tjenesten er særlig benyttet av kvinner som opplever spontanabort eller selv velger å ta abort.

Amathea er en landsdekkende rådgivningstjeneste som ingen andre institusjoner eller organisasjoner har kompetanse og kapasitet til å drive på samme måte for å ivareta kvinnene og familier. De offentlige helseregionene sier selv at de ikke vet hva de skulle gjort uten tilbudet.

I statsbudsjettet for 2023 ble Amathea kuttet som egen tilskuddsordning med 6 millioner kroner. Dette betyr at tilbudet forsvinner, med nedlegging av kontorer i Bodø, Drammen Skien, Tønsberg, Kristiansand og Hamar.

Arbeiderpartiet i Bergen vil:

* Gjenopprette tilskuddet til Amathea i revidert statsbudsjett for 2023, samt i ordinært statsbudsjett for 2024

Innstilling: Vedtas, oversendes VAP. Tillegg markert i rødt vedtas også.

**Ole Jacob Broch:**

Fråsegn: Ny opplæringslov må sikre digitalt likeverd
Den digitale skulekvardagen fyller klasseromma til nynorskelevane med læremiddel, læringsressursar og digitale verktøy på bokmål. Det rokkar ved retten til opplæring på eige språk, og gjev nynorskelevane ei dårlegare lese- og skriveopplæring. Den nye opplæringslova må sikre at nynorskelevane får skulekvardagen sin på nynorsk.
Læremiddel er i dag omfatta av det såkalla parallellitetskravet om at dei må finnast på både nynorsk og bokmål, til same tid og pris. Når den trykte læreboka i stor grad blir erstatta med ulike digitale element, harmonerer ikkje lenger definisjonen i lova om kva som er eit læremiddel med røyndomen i klasseromma. Nynorskkravet må dekke dei læringsressursane og verktøya som faktisk blir brukte.
Mange av nynorskelevar får lese- og skriveopplæringa si med skriveprogram som ikkje finst på eller forstår nynorsk. Dei kan få raude strekar under nynorske ord dei har skrive rett. I høyringsutkastet til ny opplæringslov blei det føreslått å lovfeste at skriveprogram som blir brukt i skulen må kunne både bokmål og nynorsk, så langt som råd er. Atterhaldet slår i praksis beina under lovkravet.
Hurdalsplattforma slår fast at regjeringa skal «sikre at alle elevar får læremiddel på eiga målform». Det må også gjelde i ei tid der meir og meir av opplæringa skjer på skjerm. Den nye opplæringslova må sikre at elevar med nynorsk som hovudmål får dei same vilkåra som elevar med bokmål som hovudmål.
Arbeidarpartiet i […] meiner difor at:
- Ei ny opplæringslov må ha ein læremiddeldefinisjon som femnar breiare enn i dag, og som inkluderer digitale læringsressursar som er laga for eller blir brukte i opplæringssiktemål.
- Det må lovfestast at skriveprogram som blir brukt i skulen kan både bokmål og nynorsk, utan atterhald.

Innstilling: Vedtas, oversendes til VAP.

**Atle Rasmussen:**

Endringsforslag R2 En plan for fornyet tillit og en vei ut av strømpriskrisen

Forslag til ny tekst mellom linje 133 og 134 i R2:

«Det må derfor investeres massivt i sentral-, regional- og distribusjonsnettet i form av både

nybygging og vedlikehold for å møte behovet for kraft, redusere prisforskjeller mellom prisområdene og styrke forsyningssikkerheten.»

Innstilling: Vedtas, tas inn i uttalelsen.

Forslag til nytt kulepunkt mellom linje 163 og 164 i R2:

"Det må investeres massivt i sentral-, regional- og distribusjonsnettet med både nybygging og vedlikehold."

Innstilling: Vedtas, tas inn i uttalelsen

Forslag til endring av kulepunkt på 152 og 153 i R2 til:

"Arbeide for at Statnett i større grad kan bruke flaskehalsinntekter til investeringer i nettet og disposisjoner som kommer sluttbrukerne til gode."

Avvises til fordel for forslaget fra Per Rune Henriksen.

**Arne Jakobsen:**

Erstatning for forslag 92:

Manglende verdighet og kvalitet i eldreomsorgen

De siste ukene har det vært vist opprørende reportasjer på norsk TV om uverdig behandling i eldreomsorgen en rekke steder i landet vårt. Dette har opprørt både pårørende og samfunnet rundt oss, slik kan vi ikke ha det.

Dette er en lenge varslet krise som ingen av de nåværende politiske partier har funnet løsninger på. Heller ikke vises det tiltak som vil bedre situasjonen på kort eller lang sikt. Endringene som er forslått i kommunenes nye inntektssystem vil ikke gi gode helse- og omsorgstjenester i hele landet.

Vi vil sterkt gi uttrykk for at skal det bli bedring i samfunnets tilbud til pleietrengende eldre, må det et ekstra krafttak av midlene som tilføres som et omsorgssektor i vårt land.

Årsmøtet i Arbeiderpartiet i Bergen vil derfor peke at en slik økning må komme til uttrykk i revidert nasjonalbudsjett våren 2023 samt i ordinært statsbudsjett for 2024.

Årsmøtet vil og vise til de løfter som ved flere anledninger er gitt uttrykk fra ledende hold i partiet om at «Eldreomsorgen i Norge skal lyse» og spesielt understreke

Innstilling: Anses ivaretatt i forslag 49 med tilleggsforslagene fra Even Sørland.

**Peter Hatlebakk: Redkom**

R9, Kulturuttalelsen, ekstra bombepunkt:

Arbeiderpartiet i Bergen vil:

- Det er et betydelig etterslep på offentlige og private kulturminner, derfor må Kulturminnefondet styrkes slik at FNs bærekraftsmål (delmål 11.4) om å verne og sikre vår felles kultur- og naturarv ivaretas.

- Sette i stand Kulturhistoriske museum i Bergen

(Begrunnelse: Kulturminnefondet er viktig, men det er fortrinnsvis et fond for privateide kulturminner. Kulturhistoriske museum, som omtales i uttalelsen, er et statlig museum som trenger en særskilt bygningsbevilgning.)

Innstilling: Vedtas, og tas inn som kulepunkt på linje 336.

**Håkon Magne Vegrim: Redkom**

Endringsforslag for sak nr 25 linje 795 endres til:

«Arbeidsgiver skal dekke kost for arbeidstakere som er unntatt arbeidsmiljølovens arbeidstidsbestemmelser for pålagte tilstedevakter som vedvarer mer enn 16 timer.»

Nåværende endring legger til «tilstedevakter».

Innstilling: Vedtas, og oversendes VAP. Medfører opprettholdelse og endring av forslag 25.

**Tor Fjelldal: Redkom**

Tillegg til forslag R2:

Mål om stabilt strømnett, samt økt strømbehov i 2050, viser at Norge bør inkludere kjernekraft i kraftmiksen.

Innstilling: Avvises, ivaretatt i linje 159 og inntatt forslag fra Atle Rasmussen.

**Espen Edvardsen: Redkom**

1 Oversendes helsefraksjonen på Stortinget

"gratis tannbehandling for gravide bør innføres"

2 Sendes programmøte i VAP

"universell tannhelse skal være vår syvende satsning i Vestland"

Innstilling: Vedtas, og oversendes foreslåtte instanser.

**Even O Sørland: Nytt styre**

Til R11 natur:

Nytt avsnitt linje 364: Skal vi forhindre at norsk natur forsvinner bit for bit i stadige kompromisser med ulike sektorinteresser, må vi få til en mer langsiktig balansering av ulike hensyn. Det trengs mer kunnskap, en annen fordeling av ansvar og makt i forvaltningen av natur, og at naturverdier får mer tyngde i vektskålen. Arbeiderpartiet må sørge for helhetlig samfunnsplanlegging med en sterkere sektorovergripende forvaltning av natur for å følge opp målene i naturavtalen.

Innstilling: Avvises. Delvis ivaretatt gjennom endring i linje 376 under.

Nytt kulepunkt linje 376:

·         Sikre bedre konsekvensutredninger før inngrep, og åpenhet om og systematisering av erfaringer og data.

Innstilling: Vedtas, og tas inn som del av uttalelsen.

Nytt kulepunkt linje 377:

·         Vurdere å tilbakeføre ansvaret for plan- og bygningsloven til Klima- og miljødepartementet.

Innstilling: Avvises. Delvis ivaretatt gjennom endring i linje 376.

Til forslag 49 Styrk eldreomsorgen:

Nytt kulepunkt linje 1086:

·         Sikre at samhandlingsreformen blir fulgt opp, og at ressursene følger oppgavene når de overføres fra sykehus til kommune.

Innstilling: Vedtas, og tas inn i uttalelsen.

Nytt kulepunkt linje 1087:

·         Styrke investeringstilskuddet som er avgjørende for bygging av nye sykehjem og rehabilitere eldre.

Innstilling: Vedtas, og tas inn i uttalelsen.

**Jeron Joseph - R12 (Skole)**

385: (Tilleggsforslag): «Lærere og fagarbeidere er selve»

386: (Tilleggsforslag): «Det er viktige at vi gir mer tillit til lærer, fagarbeider og andre personell»

391: (Endringsforslag): Erstatte «Lærere er de med» med «de pedagogiske ansatte er dem»

398: (Endringsforslag): «Gi faglig frihet og tillit til pedagogiske ansatte»

Innstilling: Tilleggs- og endringsforslagene vedtas og tas inn i uttalelsen.

400: (Nytt kulepunkt): «Det må på plass en type kontroll på at lærenormen følges gjennom hele

skoleåret.»

Innstilling. Avvises.